मीन राशि के जातकों की कुंडली में शनि देव एकादश और द्वादश भाव के स्वामी होंगे। ज्योतिष में एकादश भाव सफलता, वृद्धि और आय से संबंधित है और द्वादश भाव हानि और खर्च का बोध कराता है। इस समय आपको कड़े परिश्रम का फल मिलेगा। निवेश के लिए समय मिलाजुला रहेगा। वहीं नौकरी में परिवर्तन करना आपकी प्रोफेशनल ग्रोथ के लिए अच्छा रहेगा। शनि के गोचर की इस अवधि में आप विदेश की यात्रा कर सकते हैं। ध्यान रखें, आय की तुलना में आपके खर्च बढ़ सकते हैं इसलिए फिजूलखर्ची पर नियंत्रण रखें। आपको अपने वैवाहिक जीवन पर भी ध्यान देना होगा। जीवनसाथी के साथ बेवजह न उलझें। आप अपने दोस्तों या परिजनों के साथ छुट्टी पर कहीं घूमने जा सकते हैं।